Jim Hart

James David Hart (født i Dallas i Texas) er en amerikansk skuespiller, produsent, og regissør. Han startet TITAN Teaterskole på Makrellbekken i Oslo. Han har utdanning fra den anerkjente Meadows School of the Arts som er en del av Southern Methodist University (SMU). Siden kom han sammen med 16 andre av 1400 søkere inn på Yale University School of Drama. Etter endt utdanning dro han til Los Angeles som skuespiller. Han har også studert teater på Bali og Taiwan før han startet Etudes Workshop i New York. Hart er gift med Kristina Kirkenær-Hart, som nå driver Kirkenær Ballettskole etter sin bestemor Jorunn Kirkenær.

I 2006 og 2007 startet Jim Hart en debatt i Dagbladet om monopolistisk tankegang i Norge, og dets beskyttere. Han navnga Statens Teaterhøyskole, skuespillerforbundets leder Agnete Haaland og lederen i Norsk Teaterlederforum, Carl Morten Amundsen. Artikkelforfatteren hevdet at denne tankegangen bremser utviklingen i norsk teaterkunst, og hindrer hardt arbeidende skuespillere fra å arbeide profesjonelt.

Eksterne lenker
 Om Jim Hart på TITAN Teaterskoles hjemmesider

Kategori:Skuespillere fra USA
Kategori:Personer fra Dallas
Kategori:Fødselsår ikke oppgitt